cyanic-selkie/wikianc huggingface dataset:
Protopselaphinae
Utseende
Små, avlange, lysbrune kortvinger. Antennene er tynne med en løs, tre-leddet klubbe. Hodet har en markert, bred snute og runde, utstående fasettøyne. Pronotum er ovalt med helt rundede sidekanter. Dekkvingene er forholdsvis lange, med parallelle sider og litt rundede bakkanter. Beina er spinkle.
Utbredelse
Slekten er utbredt i Malaysia.
Body Count
Body Count er et amerikansk heavy metal band som ble dannet i Los Angeles rundt 1990 av gitaristen Ernie C og vokalisten Ice-T. Ice-T frontet bandet, og hadde ved platedebuten i 1992 allerede skapt seg et navn som soloartist.
Kontrovers rundt «Cop Killer»
Debutalbumet var både seriøst og humoristisk. Tekstene var samfunnskritiske og fulle av ironiske hyperboler. Politivold, særlig mot svarte, var emnet for låten «Cop Killer». Låten ble tolket som en oppfordring til drap av politibetjenter. Albumet ble trukket tilbake og gjenutgitt uten låten. Låten er heller ikke tilgjengelig på strømmetjenester.
AMD PowerPlay
AMD PowerPlay er et sett teknologier fra Advanced Micro Devices (AMD) som har som formål å redusere strømforbruket i flere av AMD’s grafikkprosessorer og APU’er ved å benytte deres proprietære utstyrsdriver «Cataclyst». AMD Powerplay er også implementert i ATI/AMD brikkesett som integrerer grafikk og i AMD’s Imageon håndholdte brikkesett som ble solgt til Qualcomm i 2008.
AMD PowerPlay reduserer også lydnivået som oppstår når man avkjøler stasjonære datamaskiner og utvider batteriers levetid i bærbare datamaskiner og annet mobilt utstyr.
MAD Powerplay har blitt erstattet av AMD PowerTune.
Ófeigs þáttr
Ófeigs þáttr («Tåtten om Ofeig») er en tått, en kort islendingesaga fra ca 1250/1260. Historien foregår på Nordøst-Island fra ca 990-1066 og tåtten er en av tre tætter som er redigert inn i «C-versjonshåndskriftet» av Ljósvetninga saga. De to andre er Sörla þáttr og Vöðu-Brands þáttr.
Rotløs ungdom
Handling
Jim Stark (James Dean) har nettopp ankommet en ny by med familien. Det er kvelden før første skoledag, og Jim har nettopp havnet i fyllearresten. Hele handlingen utspiller seg i løpet av det neste døgnet, der filmen følger Jims kamp for å bli akseptert for den han er, både på skolen, i vennegjengen og hjemme hos foreldrene.
Adrián Palomares
Adrian Palomares Villaplana (født 18. februar 1976 i Carcaixent) er en spansk landeveissyklist.
Meritter
3.-plass, Euskal Bizikleta''
Li Xiaoping
Li Xiaoping (født 19. september 1962), kinesisk turner som deltok i de olympiske leker 1984 i Los Angeles.
Xiaoping vant en olympisk sølvmedalje i turn under Sommer-OL 1984 i Los Angeles. Han var med på det kinesiske laget som kom på andreplass i lagkonkurransen i mangekamp bak USA.
Xiaoping ble verdensmester i turn to ganger, i bøylehest 1981 i Moskva og i lagkonkurransen i mangekamp 1983 i Budapest.
Bengt Rune Strifeldt
Bengt Rune Strifeldt (født 24. mars 1971) er en norsk politiker (FrP). Han har vært innvalgt på Stortinget for Finnmark siden 2017.
Strifeldt har gått på Alta videregående skole og har jobbet som prosjektleder og driftsingeniør i Alta kommune og Kvænangen kommune. Han har vært gruppeleder for FrP i Alta kommunestyre. I Stortingsvalget 2017 var han Fremskrittspartiets førstekandidat i Finnmark.
TVM (skøytelag)
TVM er et profflag i hurtigløp på skøyter i Nederland. Laget het Sanex i perioden (1995–2000). Blant annet er Sven Kramer med i dette laget.
Tverrfag
Et tverrfag. tverrfaglig felt, eller en interdisiplin er kan betegne en organisasjonsenhet som er bygd opp på to eller flere akademiske disipliner, men som selv har de formelle kriteriene for å være en egen disiplin, slik som dedikerte vitenskapelige tidsskrifter, konferanser og universitetsavdelinger.
Sammenligning med tverrfaglighet
Tverrfag er relatert til tverrfaglighet, men tverrfag er et substantiv som brukes til en bestemt type enhet (akademisk disiplin). Som vist i eksemplet med demografi nedenfor kan et felt være både en disiplin og en et tverrfag samtidig. Eksemplet om informasjonsvitenskap viser at et felt kan betraktes som en disiplin i noen land, men et tverrfag i andre land.
Oppfatning
Giesecke (1981) skrev at pedagogisk forskning ("pedagogikk") er en "aporetisk vitenskap", altså et tverrfag.
Kung pao-kylling
Kung pao-kylling, eller gongbao jiding (kinesisk: 宮保雞丁; pinyin: gōngbǎo jīdīng), er en klassisk rett fra sichuankjøkkenet som stammer fra provinsen Sichuan i det indre Kina. Retten fikk sitt navn fra Ding Baozhen (1820–1886), en embedsmann i senere del av Qing-dynastiet. Han tjenestegjorde som generalguvernør over Sichuanprovinsen, og hans tittel var gōngbǎo (宮保), eller «keiserpalassets beskytter». Rettens navn henspiller på denne tittelen. På grunn av dens navneassosiasjon til en keiserlig byråkrat ble retten betraktet som politisk utålelig under kulturrevolusjonen, og den ble derfor gitt nye navn, som «snarstekte kyllingkuber» (hong bao ji ding) eller «kyllingkuber med brunet chili» (hu la ji ding).
Tverrfag
Oppfatning
Tengström (1993) la vekt på at tverrfaglig forskning er en prosess, ikke en tilstand eller struktur. Han skiller mellom tre ambisjonsnivåer når det gjelder tverrfaglig forskning:
Det som beskrives her er et syn på sosiale felt som dynamiske og skiftende. Bibliotek - og informasjonsvitenskap blir sett på som et felt som startet som en tverrfaglig tilnærming basert på litteratur, psykologi, sosiologi, ledelse, informatikk et cetera, som utviklet seg til å bli et helt egen akademisk fagområde.
Eksempler
Noen eksempler på tverrfag er:
Kung pao-kylling
Rettens opprinnelige navn ble tatt i bruk igjen i 1980-årene.
Retten finnes både i den tradisjonelle sichuanversjon og i vestlige versjoner – de senere særlig populære i USA og Canada.
Sichuanversjonen
I Sichuan benyttes kun sichuanchili som cháo tiān jiāo (朝天椒) eller qī xīng jiāo (七星椒); mindre, tynnere sichuanvarianter kan også forekomme.
Den viktigste tilleggsingrediensen er sichuanpepper (花椒; huā jiāo). Det er disse pepperkornene som gir retten sin distinkt bedøvende smak. Bruken av malasaus (má là wèi xíng 痲辣味型), eller «het og bedøvende smak», er et typisk element i sichuankjøkkenet. Sichuanpepper, sammen med rød chili, er nøkkelkomponentene i má là wèi xíng.
Navnelegenden
Den historie som fortelles om hvordan retten fikk sitt navn, synes å inneholde noen dikteriske friheter. Den begynner med Ding Baozhens barndom. Det var en gang han var ute og lekte, og falt i vannet. Han kunne ikke svømme, men ble berget av en tilfeldig forbipasserende mann. Ding vokste opp og ble med tiden mektig mandarin. Mens han var postert i Sichuan, bestemte han seg for å besøke mannen som en gang hadde reddet hans liv.
Hjemme hos mannens familie ble han servert en rett med kylling, peanøtter og skarpe krydder. Han likte smaken, spurte familiens kokk om oppskriften og begynte å spise den jevnlig og servere den når han selv hadde gjester. Retten ble kjent over hele Sichuan og knyttet til sin ivrigste tilhenger, det vil si til den mest vanlige tiltale som han var kjent under.
EM i judo 1962
EM i judo 1962 (europamesterskapet i judo) ble arrangert i Essen i Vest-Tyskland i 1962.
Daisy Ridley
Daisy Jazz Isobel Ridley (født 10. april 1992 i Westminster i London) er en engelsk skuespiller.
Hun hadde mange småroller i TV-serier før hun fikk hovedrollen som skraphandleren Rey i science fiction-filmen Star Wars: The Force Awakens (2015), den første filmen i en ny Star Wars-trilogi. Ridley har sagt følgende om rollen sin i Star Wars-universet: «Hun er fullstendig selvforsynt og gjør alt for seg selv, inntil hun møter [Finn], og eventyret begynner.» Birger Vestmo fra Filmpolitiet skrev: «Daisy Ridley er en helt fantastisk ny helt, som stilles overfor noen interessante utfordringer,» mens Peter Bradshaw fra The Guardian sammenlignet skildringen positivt med Keira Knightleys skildring i Star Wars Episode I: Den skjulte trussel.
I mars 2016 avslørte hun på Instagram at hun har spilt inn en sang med artisten Barbra Streisand. 10. juni 2016 ble sangen «At the Ballet» utgitt som første singel fra Streisands Encore: Movie Partners Sing Broadway. Ridley sang låten med Streisand og Anne Hathaway.
Girolamo Macchietti
Girolamo Macchietti (født 22. februar 1535 i Firenze, død 3. januar 1592 samme sted) var en florentinsk kunstner som malte bilder i manieristisk stil. Han har blant andre malt Lorenzo de' Medici.
Gammelnormannisk
Gammelnormannisk (engelske betegnelser: Old Norman, eller Old Northern French eller Old Norman French; fransk: Ancien Normant, rllrt Ancien Normaund), var en av mange langues d'oïl- (gammelfranske) dialekter.
Beskrivelse
Den ble talt i regionen som senere ble kalt Normandie og spredte seg til England, Sør-Italia, Sicilia og Levanten. Den var en forløper ril normannisk, medregnet de insulære dialekter (som for eksempel jèrriais) så vel som anglo-normannisk.
Gammelnormannisk var et viktig språk i fyrstedømmet Antiokia under korsfarernes styre i Levanten.
Gammelnormannisk inneholdt gammelnorske låneord som var ukjente i andre gammelfranske dialekter fra samme tid.
Til tross for den umiskjennelige tilstedeværelse av mange leksemer lånt fra gammelnorsk, er det lite i gammelnormanniskens syntaktiske og grammatiske struktur som har preg fra dette språket. Det totale antall lån fra gammelskandinavisk er estimert til 200 ord, hvis vi inkluderer toponymiske appellativer (egennavn på toponymi) – fortsatt levende i gammelnormannisk som vanlige navn for noen – og deres avledninger. Mye av dette lexikon benyttes på fransk, for det meste tekniske termer fra eldgammel sjøfart.
Sktifter fra den Jersey-fødte dikteren Wace (født ca. 1115, død ca. 1183) er blant de få nedtegnelser av gammelnormannisk som er blitt bevarte. En annen er den lange hagiografien Vie de saint Alexis, kanskje fra 104, eller kanskje fra 1090.
Dragsund (Herøy)
Dragsund eller Myrvåg er ei bygd i Herøy kommune i Møre og Romsdal. Den østligste delen av bygda blir oftest kalt Dragsund, mens den vestligste blir kalt Myrvåg. Bygda ligger på Gurskøya. Noen få hus i Ulstein kommune på naboøya Hareidlandet, hører med til bygda Dragsund. Dragsundbrua og FV61 binder Gurskøya sammen med Hareidlandet. Fylkesvei 654 går fra Dragsund til Fosnavåg og er hovedveien gjennom Herøy kommune.
Dragsund industriområde er største grunnen til at bygda er til. Dagligvarekjeden Kiwi har etablert seg med butikk i Myrvåg. Her er også blomsterbutikk, legevakt og frisør. En lokal bedrift har også etablert seg med varehus i Myrvåg. De selger både blomster, verktøy, leker, klær og kjøkkenutstyr. Myrvåg er nærmeste sted med butikk for bygda Haddal i kommunen. Leikong, Tjørvåg og Moltu har en liten dagligvareforretning, men Myrvåg er nærmeste sted med en billigbutikk og litt andre butikker. Bygda har privatskole. Denne skolen har daglig elever fra 6-16 år som pendler til og fra nabokommunene.
Sven Bender
Han har også spilt for 1860 München. Sven Bender er tvillingbroren til Lars Bender.
Sven Bender ble født i Rosenheim i Bayern. Bender gikk til 1860 Mûnchen i 2003, og i 2009 skiftet han til sin nåværende klubb Borussia Dortmund. Han underskrev en fireårs kontrakt som vil binde ham til klubben til 2013. Bender dannet en kompetent midtbanetrio sammen med Sebastian Kehl og Nuri Sahin, noe som blant annet resulterte i at Dortmund vant sin første Bundesliga-tittel på syv år i 2010/2011-sesongen. Bender var også med på å vinne Bundesligaen og DFB-Pokal i sesongen 2011/2012-sesongen.
23. februar 20016 skrev han under en ny kontrakt med Borussia Dortmund til 30. juni 2021.
Landslagskarriere
Bender var med på å vinne U19-EM i 2008 for det tyske U-19 landslaget. Bender debuterte for i mars 2011 mot, som Tyskland tapte 2–1. Han står foreløpig med to A-landslagskamper for Tyskland.
Han tok sølv under Sommer-OL 2016.
Store Memurutinden
Store Memurutinden er en fjelltopp i Jotunheimen i Lom kommune i Innlandet. Den har en høyde på 2 367 meter over havet og er den 8. høyeste fjelltoppen på en liste over Norges høyeste fjell med en primærfaktor over 50 meter. Dette er også den mest markante toppen i Memurutindan, med en primærfaktor på 336 meter.
Østtoppen er vanskelig tilgjengelig der den ligger nord for Austre Memurubrean og sør for Veobrean, og den spennende og varierte bestigningen krever breutstyr. Store Memurutinds vesttopp (2 365 moh, pf. 25 meter) er noe lettere tilgjengelig og mer besøkt. Det ligger også en midttopp på egga mellom Store Memurutinds øst- og vesttopp.
UT.no oppgir høyden til 2364 meter.
Li Yuejiu
Yuejiu vant en olympisk sølvmedalje i turn under Sommer-OL 1984 i Los Angeles. Han var med på det kinesiske laget som kom på andreplass i lagkonkurransen i mangekamp bak USA.
Yuejiu ble verdensmester i turn i lagkonkurransen i mangekamp 1983 i Budapest.
Andrea Riccardi
Andrea Riccardi (født 16. januar 1950 i Roma) er en italiensk historiker. Han er grunnlegger av den katolske legmannsbevegelsen Comunità di Sant'Egidio.
Riccardi er professor i samtidshistorie ved Università degli Studi Roma Tre, og har undervist ved La Sapienza i Roma og ved Universitetet i Bari.. Riccardi var minister uten portefølje for internasjonalt samarbeid og integrasjon i Mario Montis regjering.
I 2009 ble Riccardi tildelt Karlsprisen for sin innsats for fred, solidaritet og menneskeverd.
Francesco Canova da Milano
Francesco Canova da Milano (1497–1543) var en italiensk renessansekomponist og -luttenist.
Liv og virke
Francesco da Milano var sønn av musikeren Benedetto Canova i Monza ved Milano. Luttspilleren Giovanno Testagrossa (1470–1530) ved Beatrice og Isabelle d'Estes hoff i Mantova hadde oppsyn med Francescos musikalske utdanning.
I 1519 gikk da Milano i tjeneste hos pave Leo X. Sannsynligvis var han i Roma også under Hadrian VI og Clemens VIIs regjeringstid.
Sent på 1520-tallet vendte da Milano tilbake til Nord-Italia; det kan belegges at han var i Piacenza i 1528, og i 1530 var han domorganist i Milano. Innen 1535 var han tilbake i Roma som luttenist og bratsjist hos kardinal Ippolito de' Medici og som lærer hos pave Paul IIIs nevø, Ottavio Farnese. I 1538 ledsaget Canova paven under et møte med keiser Karl V av Det tysk-romerske rike og kong Frans I av Frankrike i Nice.
Francesco da Milano døde 46 år gammel den 15. april 1543. Faren reiste en gravstein over sønnen i kirken Santa Maria della Scala i Milano.
Verk
Francesco da Milano komponerte stort sett for renessanselutt i de beslektede musikkformene Ricercar og Fantasi. Komposisjonene hans er kontrapunktiske og de viser en underliggende påvirkning fra motetteformen. Verkene er overlevert i over 40 ulike tabulaturer som ble trykt i Italia, Frankrike, Tyskland, Spania, Sveits og Nederlandene mellom 1536 og 1603.
I tillegg kommer 25 ulike manuskripter, også funnet over hele Europa. På grunn av sitt uforlignelige spill fikk han allerede i sin levetid tilnavnet il Divino («den guddommelige»), en epitaf han deler med Michelangelo Buonarotti. Lucas Guarico, astrologen til Francescos mesén pave Paul III, holdt ham for å være «den viktigste og mest betydelige musiker av alle, [...] bedre enn Orpheus og Apollon når han spilte lutt eller et annet instrument.»
Fidget spinner
En Fidget-spinner er en leke som kom ut i april 2017. Den ble oppfunnet i 1993, men ble ikke populær før i 2017. Den simple ideen har grunnlag i et kulelager i midten med tre armer rundt, og finnes i alt fra plast til metall.
Spinneren er mest populær blant unge, og blir stadig mer utbredt på skoler verden over. Mange skoler har valgt å forby dem i skoletiden grunnet stor distrahering blant elever, mens andre skoler tillater dem fordi de mener det hjelper for konsentrasjonen.
Alistair Johnston
Alistair William Johnston (født 8. oktober 1998) er en canadisk fotballspiller som spiller for den skotske klubben.
Landslaget
Han ble tatt ut i s tropp til VM i fotball 2022 i Qatar.
Synuchus
Utseende
Nokså små, avlange, blanke, gjerne brunlige til svarte løpebiller. Pronotum er bredt og avrundet.
Utbredelse
Slekten er utbredt i Palearktis, med mange arter i Øst-Asia. Én art (Synuchus vivalis) forekommer i Norge. Det forekommer også to arter i Nord-Amerika.
Systematisk inndeling
Systematikken følger Carabidae of the World. Denne oversikten har med et lite utvalg, med fokus på nord europeiske arter. Artene er satt opp alfabetisk.
Mersin
Mersin er en by og en havn på middelhavskysten av det sørlige Tyrkia. Byen ligger i den vestlige delen av Çukurova-regionen. Byen er ifølge forfatteren Evliya Celebi oppkalt etter Mersinoğullari-klanen, en annen teori er at den er oppkalt etter myrt (gresk:μύρτος, μυρσίνη) som vokser i region
Mersin er svært viktig for Tyrkias økonomi og er Tyrkias største havneby. Mersin kalles i Tyrkia som "Middelhavets perle" (Tyrkisk: Akdeniz'in İncisi) og byen skal arrangere Middelhavslekene i 2013
EM i judo 1963
EM i judo 1963 (europamesterskapet i judo) ble arrangert i Genève i Sveits i 1963.
Side3
Side3 samarbeidet med flere innholdsleverandører, som National Geographic Channel, Broom, Vi Menn Bil Top Gear og Illustrert Vitenskap. Kjerneområdene er motor, trening, teknologi, vitenskap, historie og sex og helse. Redaktør er Lars Wærstad.
Mersin
Ifølge det tyrkiske Statistiske Institutt, hadde Mersin hadde en befolkning på 859 680 i 2011.
Åsunn Lyngedal
Åsunn Lyngedal (født 17. juli 1968) er en norsk jurist og politiker for Arbeiderpartiet.
Lyngedal har vokst opp i Lakselv, Klæbu, Ballangen og Fauske. Hun gikk på Fauske videregående skole og utdannet seg til jurist ved Universitetet i Oslo og senere Universitetet i Tromsø. Skoleåret 1991/1992 jobbet hun som profesjonell skuespiller i teatergruppen Kolon. Hun tok juridisk embetseksamen i 1994.
Hun har jobbet som politifullmektig i Trondheim og ble senere den første kommuneadvokaten i Narvik. Hun ble i 2006 daglig leder i Narvikregionen næringsforening. Deretter ble hun ansatt som prosjektleder i Narvik Havn KF/Futurum AS. I perioden 2011–2013 var hun leder av Nord-Norges Europakontor i Brüssel.
I Stortingsvalget 2017 var hun Arbeiderpartiets andrekandidat i Nordland, og ble valgt inn på Stortinget for perioden 2017–2021.
Hun bor i Narvik, og ble i november 2020 ansatt som direktør ved IVT-fakultetet ved UiT campus Narvik med tiltredelse i 2021.
Stjernholm
Stjernholm var en tidligere hovedgård som lå umiddelbart øst for Horsens i Jylland, men hvis grund nå er innlemmet i byen og bebygget.
Paraxinidium
Paraxinidium er en slekt av løpebiller.
Stjernholm
Stjernholm er oppstått av det tidligere Skt. Hans kloster ved Horsens som ved reformasjonen overgikk i kongens eie. I 1575 tilskjøtte Frederik II Holger Rosenkrantz (1517–1575) området med bygning, kirke og gods. Navnet Stjernholm skal gården ha fått etter eierens hustru Karen Gyldenstierne (1544–1613), som hadde den som sitt enkesete frem til 1613. 3 år senere solgte hennes sønn Otte Christoffer Rosenkrantz til Boller (1569–1621) Stjernholm til Christian IV. Kongens hustru til venstre hånd, Kirsten Munk, satt i husarrest her noen måneder i 1635.
Paraxinidium
Utseende
Middelsstore, avlange, blankt svarte løpebiller. Kjevene er nokså lange.
Stjernholm
I 1661 solgte Frederik III godset til Peder von Ufden fra Hamborg, og i 1670 kom det til slekten Bülow. Slottet besto da av et firefløyet anlegg i to stokkverk hvor det nordre hus hadde to karnapper og en vindeltrappe. Den forfalne slottsbygningen ble nå revet ned og stenene benyttet til gjenoppførelsen av det nærliggende Bygholm. Grunnen sammen med godset ble frasolgt. I 1829 ble staten eier av grunnen og solgte den til kammerjunker von Thienen, som oppførte et nytt Stjernholm.
Paraxinidium
Utbredelse
Slekten er utbredt i Afrika.
Stjernholm
I dag gjenstår kun et gatenavn som minne om Stjernholm.
Anommatophilus
Anommatophilus er en slekt av biller som hører til familien kortvinger.
Utseende
Små, nokså brede kortvinger, oftest noe flate. De har gjerne reduserte fasettøyne og størt forkortede, kjegleformede antenner. Hodet kan være dekket av pronotum.
Utbredelse
Gruppen er utbredt i Afrika sør for Sahara.
Xu Zhiquiang
Xu Zhiqiang (født 4. mars 1963 i Guangzhou), kinesisk turner som deltok i de olympiske leker 1984 i Los Angeles og 1988 i Seoul.
Sergio Carrasco
Sergio Carrasco García (født 17. februar 1985 i Puerto Serrano) er en spansk landeveissyklist. Han syklet for det profesjonelle kontinentallaget Andalucía fra 2009 til 2012. Han har ingen profesjonelle seiere i karrieren, men har kjørt Vuelta a España to ganger.
Xu Zhiquiang
Zhiqiang vant en olympisk sølvmedalje i turn under Sommer-OL 1984 i Los Angeles. Han var med på det kinesiske laget som kom på andreplass i lagkonkurransen i mangekamp bak USA.
Zhiqiang ble verdensmester i turn i lagkonkurransen i mangekamp 1983 i Budapest.
Teinosuke Kinugasa
Teinosuke Kinugasa (衣笠 貞之助 Kinugasa Teinosuke) (født 1. januar 1896 i Mie, død 26. februar 1982 i Kyoto) var en japansk skuespiller og filmregissør. Han er mest kjent for å ha regissert filmen Helvetes porter som vant Gullpalmen i 1954. Den fikk også en Oscar for beste utenlandske film samme år.
Som skuespiller spesialiserte han seg på å spille kvinnelige roller.
Hugh Scallan
Hugh Scallan (født 8. september 1851 i Rathmines, Dublin i Irland som John Aloysius Scallan; død 6. mai 1928 i Sianfu (Xi'an) i Kina), best kjent som padre Hugo, var en irsk katolsk Kinamisjonær og botaniker tilhørende fransiskanerordenen.
Liv og virke
John Aloysius Scallan ble utdannet i Irland og Frankrike og ble den 30. mai 1874 novise i fransiskanerordenen i den belgiske by Tielt. Han tok ordensnavnet Hugh. Den 10. april 1882 ble Scallan presteviet i Liège og ble sendt til fransiskanerklosteret i Gorton. Så ble han assistensrektor i Manchester, og i april 1886 ble han sendt til Sianfu i provinsen Shaanxi i Kina zog. Her samlet han frø og sporer og planteprøver som han sendte til Royal Botanic Gardens i Kew. Hunder sine botaniske ekskursjoner ble han av og til ledsaget av den italienske botaniker og misjonær Giuseppe Giraldi (1848–1901).
Under bokseropprøret i 1900 ble Scallan nesten drept av en antikristen mobb.
Liste over land i 1815
Det følgende er en liste over land i verden i 1815.
Hanne Dyveke Søttar
Hanne Dyveke Søttar (født 16. august 1965) er en norsk jurist og politiker for Fremskrittspartiet.
Kamal Miller
Kamal Anthony Miller (født 16. mai 1997) er en canadisk fotballspiller som spiller for.
Hanne Dyveke Søttar
Søttar har studert jus ved Universitetet i Oslo. Hun var vararepresentant for Nordland fra 1997–2001 og for Sør-Trøndelag fra 2001 til 2009. I 2017 ble hun innvalgt på Stortinget etter at hun var FrPs andrekandidat i Nordland.
Hun bor i Mosjøen.
Ovrabites
Ovrabites er en utdødd slekt av løpebiller. Slekten levde i jura og kritt, ca. 165-89 millioner år før nåtid.
Utseende
Små til middelsstore (6-12 millimeter) løpebiller.
Utbredelse
Slekten er kjent fra funnsteder i Kasakhstan og Russland.
Elizabeth Rodrigues Gomes
Elizabeth Rodrigues Gomes (født 15. januar 1965) er en brasiliansk funksjonshemmet friidrettsutøver, som konkurrerer i klassen F52. Dette er en klasse for sittende utøvere i parafriidrett.
Marco Fortes
Marco Fortes (født 26. september 1982 i Lisboa) er en portugisisk kulestøter som innehar den portugisiske rekorden med 21,02 meter fra European Cup Winter Throwing i Bar, Montenegro 18. mars 2012.
Elizabeth Rodrigues Gomes
Hun trenes av Rosi Farias på klubbnivå, og Amaury Wagner Verissimo på landslagsnivå.
Bakgrunn
Rodrigues er født funksjonsfisk, men fikk multippel sklerose i 1993. Før dette spilte hun volleyball, og for å opprettholde sitt idrettsliv begynte hun med rullestolbasketball i 1996. Hun sluttet med rullestolbasketball i 20120, og begynte med parafriidrett i klubben Fast Wheels i Santos i 2012. Fordi sykdommen hennes forverret seg ble hun omklassifisert fra F55 til F52 i 2018.
Idrettskarriere
Rodrigues deltok i rullestolbasketball under Paralympiske sommerleker 2008, der Brasil kom på niendeplass. Hun deltok også i VM i rullestolbasketball 2010, der Brasil kom på tiendeplass.
Etter at hun sluttet med rullestolbasketball og begynte med friidrett deltok hun i Para-VM i friidrett 2013, der hun kom på femteplass i kulestøt og diskos, og hun kom på tiendeplass i spydkast. Hun deltok i Parapanamerikanske leker 2015, og vant der diskos i klassen F54/55, og hun fikk sølv i kulestøt, bak Pamela Lejean fra Canada. Hun deltok også i Para-VM i friidrett 2015, der hun fikk bronse i kulestøt. I tillegg deltok hun i spydkast, der hun kom på sjetteplass, og i diskos, der hun kom på 12.-plass. Under Para-VM i friidrett 2017 kom hun på femteplass i kulestøt og åttendeplass i diskos.
Hun vant diskos i klassen F53 under Parapanamerikanske leker 2019 i Peru, med ny verdensrekord for klassen F52, med 16,67 meter. Hun deltok også i Para-VM i friidrett 2019 i Dubai, der hun vant diskos i klassen F53. Hun forbedret der sin egen verdensrekord for klassen F52, til 16,89 meter.
1. divisjon håndball for kvinner 2011/12
1. divisjon håndball for kvinner 2011/12 var det neste øverste nivået i norsk kvinnehåndball sesongen 2011-12.
Hard Target
Hard Target en en amerikansk actionfilm fra 1993, i regi av John Woo (hans første amerikansk film). Tillatt fra 15 år i Norge.
Handlingen
I New Orleans vandrer den arbeidsløse sjømannen Chance Boudreaux rundt på jakt etter arbeid. Natasha Binder er også på søken, og det etter sin forsvunne far. Hennes undersøkelser viser at han er blitt offer for en forbryterliga som bruker mennesker som brikker i et spill på liv og død. Byens politi, som er i streik, er lite villige til å hjelpe, og hun leier derfor Chance som livvakt og etterforsker.
Klosteret i Batalha
Klosteret i Batalha (portugisisk: Mosteiro da Batalha) er et dominikansk kloster i kommunen Batalha, i distriktet Leiria, i Centro-regionen i Portugal. Opprinnelig, og offisielt, kjent som klosteret Saint Mary of the Victory (portugisisk: Mosteiro de Santa Maria da Vitória).
Klosteret ble bygget som en takke Jomfru Maria for den portugisiske seieren over kastilianerne i slaget ved Aljubarrota i 1385, og oppfylte et løfte fra kong Johannes I av Portugal. Det skulle tjene som gravkirken i det 15. århundre Aviz dynasti for portugisiske kongelige.
Det er et av de beste og originale eksemplene på sen flamboyant gotisk arkitektur i Portugal, blandet med Manueline-stilen.
I 2007 kåret det portugisiske folket Klosteret i Batalha til tredjeplass av de syv underverkene i Portugal.
Ninotchka
Ninotchka er en amerikansk romantisk komedie fra 1939, regissert av Ernst Lubitsch. Greta Garbo og Melvyn Douglas spiller hovedrollene. Manuset til Billy Wilder, Charles Brackett og Walter Reisch er basert på en historie av Melchior Lengyel. Ninotchka var Garbos første komedie og hennes nest siste film. Ninotchka var en av de første filmene fra USA som skildret Joseph Stalins styre i Sovjetunionen som grått og stivt, spesielt sammenlignet med det frie og solfylte parisiske samfunnet i årene før krigen. Filmen ble en kassasuksess på kino i USA, men ble forbudt i Sovjetunionen.
Filmen ble nominert til fire Oscar-priser under den 12. Oscar-utdelingen for beste film, beste kvinnelige hovedrolle (Garbo), beste historie (Lengyel) og beste filmatisering (Wilder, Brackett og Reisch). Organisasjonen National Board of Review kåret Ninotchka til en av de ti beste filmene utgitt i 1939.
Det amerikanske filminstituttet (AFI) har kåret filmen til filmhistoriens 40. beste kjærlighetsfilm fra USA og filmhistoriens 52. beste komediefilm fra USA. Filmen ble innlemmet i National Film Registry i 1990, et utvalg av filmer til bevaring i det amerikanske nasjonalbiblioteket Library of Congress.
Handling
Innhøstingen står for døren i Russland, men alt tyder på at avlingene blir små. De ambisiøse femårsplanene for landbruket ser ut til å slå feil, og flere frykter matmangel. Tre russiske delegater (Sig Ruman, Felix Bressart og Alexander Granach) blir sendt til Paris for å selge juveler for å skaffe hardt tiltrengt kapital. Juvelene har tidligere tilhørt storhertuginne Swana (Ina Claire), som mener staten ulovlig har konfiskert dem. Nå ber hun kjæresten, grev Leon (Melvyn Douglas), om å ta juvelene tilbake. De russiske delegatene legger seg inn på et hotell, men kun kongesuiten har en safe som kan romme Swanas juveler. Grev Leon gjør sitt beste for å hale ut tiden.
Delegatenes oppdragsgivere synes salget går for tregt. De blir utålmodige, og kommisjonæren Ninotchka (Greta Garbo) blir sendt til Paris for å finne ut hva som oppholder de tre mennene. Hun er en tøff, lojal og ubestikkelig dame som er opptatt av å få best mulig betalt for juvelene. Grev Leon prøver å sjarmere den vakre russeren, men hun er ikke innstilt på romantikk og betrakter ham med et iskaldt blikk. Etter hvert som tiden går blir hun til slutt forelsket i ham, og det skaper nye problemer. Swana er villig til å gi avkall på juvelene hvis Ninotchka avslutter forholdet med greven.
Eksportkreditt Norge
Eksportkreditt Norge AS var et norsk statlig aksjeselskap som på vegne av den norske stat skulle yte lån til eksportfinansiering. Lånene ble gitt med renter etter Commercial Interest Reference Rate (CIRR) på vilkår definert av Organisasjonen for økonomisk samarbeid og utvikling. Utlånene skulle stå på statens balanse. Selskapet tok over funksjonen til Eksportfinans ASA som sørget for eksportkreditt i et samarbeid mellom norske banker og den norske stat.
Selskapet ble stiftet 25. juni 2012 og var operativt fra 2. juli 2012. Selskapet skulle få dekket sine driftskostnader gjennom årlige bevilgninger på statsbudsjettet.
1. juli 2021 ble Eksportkreditt Norge erstattet av Eksportfinansiering Norge.
Javier Chacón
Javier Chacón Quesada (født 29. juli 1985 i Vélez Rubio) er en spansk landeveissyklist. Han syklet for det profesjonelle kontinentallaget Andalucía i 2011 og 2012. Han har vært profesjonell syklist siden 2008.
Mediearkeologi
Mediearkeologi er et fagfelt innenfor humaniora som undersøker medienes historie. Til forskjell fra tradisjonell mediehistorie, som i hovedsak undersøker enkeltmediers historie, har mediearkeologien teoretiske røtter i den franske filosofen Michel Foucault og hans forståelse av arkeologi. Sentrale mediearkeologiske forskere er Friedrich Kittler, Lori Emerson, Shannon Mattern], Wolfgang Ernst, Jussi Parikka og Siegfried Zielinski.
Paussotropus
Paussotropus er en slekt av løpebiller.
Levevis
Artene forekommer på områder med tørr, sandig jord i ørkener, halvørkener og stepper. Larvene lever i maurtuer, de voksne billene er også å finne rundt disse.
Utbredelse
Slekten er utbredt i Australia.
Cutaway (instrument)
Cutaway er en form for utsparing i en gitarkropp som er laget for lettere å spille i høye posisjoner.
Cutaways ble opprinnelig laget på elgitarer og elbasser, men er ikke uvanlig å se på halvakustiske gitarer og westerngitarer, og er også tatt i bruk på noen rockabilly-kontrabasser.
EM i judo 1964
EM i judo 1964 (europamesterskapet i judo) ble arrangert i Øst-Berlin i Øst-Tyskland i 1964.
Siri Lawson
Åse Siri Lawson (født 1948) er en norsk-amerikaner kjent for sitt arbeid med dokumentasjon av norske krigsseilere. Hun driver nettstedet warsailors.com med dokumentasjon over norske skip og sjøfolk i fart under andre verdenskrig.
Lawson ble i 2011 utnevnt til ridder av 1. klasse av Den Kongelige Norske Fortjenstorden «for fortjenstfullt bidrag til forskning om den norske handelsflåten under andre verdenskrig.»
Kornøl
Kornøl er den typen maltøl som brygges i Sunnfjord, Nordfjord og på Sunnmøre. Dette er et tradisjonelt gårdsøl som brygges etter urgammel nedarvet lokal tradisjon, delvis også med lokale ingredienser. Kornøl brygges fortsatt, som regel på einerlåg, veldig lyst malt (tradisjonelt var det ofte soltørket), vørteren kokes tradisjonelt ikke, og man bruker veldig ofte kveik.
I dag brygges kornøl særlig i Hornindal, men også i Ørsta og Stordal på Sunnmøre, og av enkelte mer spredte bryggere rundt Hjørundfjord og i Sykkylven. Norsk Kornølfestival er en årlig festival i Hornindal dedikert til tradisjonelt kornøl.
Matsukata Masayoshi
Masayoshi Matsukata (japansk: 松方正義 Matsukata Masayoshi; født 25. mars 1835 i Kagoshima, død 2. juli 1924 i Tokyo) var en japansk politiker og statsminister i andre halvdel av 1800-tallet og i første halvdel av 1900-tallet.
Masayoshi satt som den fjerde statsministeren i Japan fra 6. mai 1891 til 8. august 1892 og han var den sjette statsministeren fra 18. september 1896 til 12. januar 1898. Fra 1892 til 1896 satt Hirobumi Ito som statsminister.
Bakgrunn
Matsukata ble født i Kagoshima, Satsuma-provinsen (dagens Kagoshima Prefekturet). I en alder av 13 år begynte han ved Zoshikanakademiet.
Karriere
Masayoshi startet sin karriere som byråkrat. Han ble brukt som bindeledd mellom Kyoto og regjeringen i Kagoshima. Matsukata var guvernør i Hita prefektur før han ble Japans statsminister.
Masayoshis evner som en administrator ble lagd merke til blant den politiske ledelsen i Tokyo, og etter to år ble han tilbakekalt til hovedstaden. Matsukata flyttet til Tokyo i 1871.
Masayoshi ble i Storbritannia æret som Honorary Knight Grand Cross of Order of St. Michael og Saint George (GCMG).
Masayoshis ene sønn, Matsukata Kojiro (1865–1950), investerte en betydelig personlig formue i oppkjøp av flere tusen stykker vestlig kunst, for eksempel malerier, skulpturer og mye annen kunsthåndverk fra Vesten. Hans intensjon var at denne kunstneriske samlingen skulle være kjernen i et nytt nasjonalt museum for vestlig kunst. Selv om dette ikke ble oppnådd i hans levetid, ble det i 1959 opprettet et Nasjonalmuseum for vestlig kunst i Tokyo, der hele denne samlingen befinner seg.
Intet sted å flykte
Intet sted å flykte (orig: Nowhere to Run) er en amerikansk actionfilm fra 1993, regissert av Robert Harmon og med Jean-Claude Van Damme som Sam Gillen og Rosanna Arquette som Clydie Anderson.
Handling
Sam Gillen sitter inne for et bankran, men klarer å rømme under en fangetransport. Han henter pengene sine, stikker til den nærmeste lille byen og gjemmer seg på en gård som tilhører Clyde, en ung enke med to barn. Her havner han midt i en nabokrig. Et stort byggefirma kjøper alle eiendommene i området. Clyde er den eneste som ikke faller for pengenes makt. Sam føler seg tvunget til å hjelpe Clyde i kampen mot oppkjøperne, og det blir et oppgjør på liv og død...
Formerfaget
Formerfaget var et håndverksfag knyttet til jernverk og jernstøperier. Virksomheten inngikk også i andre fag, som for eksempel gjørtlerfaget. Fagets innhold var å lage støpeformer i sand som ble brukt til å lage ulike gjenstander i støpejern. Formeren arbeider i støpesand, en spesiell type finkornet sand. Formeren bruker en rekke forskjellige redskaper, men fagets ikoniske redskaper er en S og noe som likner en murerskei.
Formeren kan arbeide helt på frihånd og forme sanda med sine redskaper. Men det vanligste er å bruke en støpemodell i tre som lager avtrykk i sanda. Siden 1700-tallet har formeren arbeidet med lukkede støpeformer, "overkassesystemet" som det kalles. En støpeform består av to deler som kan monteres nøyaktig sammen, en underkasse og en overkasse. Arbeidet begynner med en åpen støpeform, og underkassen fylt med støpesand. Støpemodellen (vanligvis av tre) trykkes halvveis ned i sanda som jevnes ut. Deretter strøes et "slipplag" over. Overkassen (uten lokk) monteres og fylles med støpesand. Så tas overkassen forsiktig av, og slipplaget skal da gjøre at sanda lett lar seg splitte. Støpemodellen fjernes forsiktig og så bruker formeren sitt verktøy til å lage åpninger i støpesanda slik at flytende jern lett kan renne inn og luft slippe ut. Så monteres igjen de to kassene sammen.
De ferdige støpekassene settes på rekke og rad i støperiet. I et støperi gjøres selve støpingen en eller to ganger i uken.
En ferdig gjenstand består ofte av flere ulike deler som må støpes hver for seg.
På et jernstøperi var formerne den største gruppen fagarbeidere eller håndverkere.
Formerne hadde eget fagforbund innen LO.
Thibaut Favrot
Thibaut Favrot (født 22. desember 1994 i Strasbourg) er en fransk alpinist.
Under VM i alpint 2021 kom Favrot på 5. plass i storslalåm og deltok i parallellstorslalåm, men fullførte ikke.
Han representerte Frankrike i vinter-OL 2022 i Beijing, hvor han kom på 5. plass i storslalåm.
Gnypetalia
Gnypetalia er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).
Utseende
Ganske små (2,3-3,6 millimeter), middels slanke, vanligvis mørke, mer eller mindre blanke kortvinger. Antennene er temmelig lange og slanke, hodet tydelig skilt fra halsskjoldet (pronotum). Dekkvingene har markerte "skuldre" og rette sider, de er tydelig bredere enn pronotum og bakkroppen, som er nokså lang og smal. Framføttene består av fire ledd, mellom- og bakføttene av fem. Kroppen har fin punktering og fine, ofte silkeaktige hår.
Levevis
Disse billene lever ved ferskvann, på strender, elvebredder, mellom oppskylt, råtnende materiale og lignende. De er også funnet i beverhytter. Mange av artene er nordlige.
Helleristningene på Grøtte
Helleristningene på Grøtte på Selbustrand i Selbu kommune i Trøndelag er helleristninger av typen jordbruksristninger fra bronsealderen, utført på løse granittblokker i strandkanten på nordsiden av Selbusjøen. Motivene er båter og omriss av fotsåler, men det er også innslag av hender, groper og noen enkle dyrefigurer. Det mest interessante ved feltet er den enestående plasseringen i landskapet, mener arkeologiprofessoren Kalle Sognnes. Motivene som brukes her er for det meste kjent fra andre bergkunstfelt.
Gnypetalia
Utbredelse
Artene i denne slekten lever i Sørøst-Asia.
Helleristningene på Grøtte
Stedet og funnet
I grenda Selbustrand på nordsiden av Selbusjøen ble det i 1947 og 1948 oppdaget helleristninger på flere rullesteiner som befinner seg i strandkanten. Tidligere hadde en båtfigur blitt oppdaget i 1930, på gården Engan, og en stein med to dyrefigurer på Balstad i 1937.
Gnypetalia
Systematisk inndeling
Gruppen ble før plassert som en underslekt av Gnypeta.
Helleristningene på Grøtte
Stedet og funnet
Funnet i 1947/1948 hadde antagelig sammenheng med at det var uvanlig lav vannstand i den regulerte Selbusjøen disse to somrene. Normal reguleringshøyde er 161 meter over havet. Normalvannstand før reguleringen var 159 meter over havet, men arkeologiprofessor Sverre Marstrander antar at vannstanden kan ha vært en meter lavere da ristningene ble hugget i bronsealderen, slik at ristningene enda mer eksplisitt lå i vannkanten. Nå er de fleste steinene flyttet lenger opp på stranda, for å komme klar av strandlinja.
Helleristningene er utført på rødlige granittblokker av varierende størrelse, fra 100 kg til flere tonn. Fjellgrunnen i Selbu inneholder ikke granitt, og man antar at disse blokkene har blitt ført med isen fra Sylanfjellene i øst, hvor granitt er vanlig. Grenda ligger sørvendt, med selvdrenerende og lettdyrkede lier som skrår ned mot sjøen. Dette er en landskapstype som man regner med at har hatt svært tidlig bosetting, og hvor dagens topografi også er praktisk talt identisk med landskapet slik det framsto i bronsealderen.
Beskrivelse av figurene
Det er kjent ristninger på omkring tjue steiner langs en strekning på 10 kilometer i strandkanten på Selbustrand. Mer enn halvparten er funnet ved gården Solem lengst vest i grenda, og nabogården Grøtte/Grøttem er det andre tyngdepunktet.
Rødfargen på granittblokkene finnes i overflaten som en form for patinering, skriver Kalle Sognnes. Innenfor det røde «skallet» på steinene er bergarten nærmere lys gul. Sognnes skriver at «ristningsfurene bryter gjennom den røde overflaten, slik at det er blitt en markert fargeforskjell mellom figurene og steinen rundt».
De fleste av de tjue steinene er små, med ristningsflater på ½ til 1 kvadratmeter. Det er påvist 60 figurer fordelt på 6 ulike motiv: 31 fotspor, 9 båter, 3 hender, 2 dyr og 4 ringer. I tillegg er det på fire av steinene bare funnet skålgroper.
På én stein, «Grøtte IV», finnes to ringfigurer sammen med båter. Ringene tolkes som sol-symboler.
Fotsålene finnes som regel enkeltvis, men også som par, og i noen tilfeller er det flere fotsåler sammen. Føttene har ofte en tverrstrek som markerer skillet mellom hælen og fotbladet, noe som man antar at gjenspeiler en skobruk hvor snorer ble surret rundt foten og ankelen for å feste skinnskoen til foten. Mest bemerkelsesverdig er en stein fra Solem hvor en fotsåle er avbildet sammen med tre hender med sprikende fingre. Slike hånd-motiv forekommer svært sjelden i trøndersk bergkunst. Denne steinen, «Solem IV», befinner seg nå på Vitenskapsmuseet i Trondheim.
Overblikk og tolkninger
Jordbruksristningene dateres til bronsealderen og eldre jernalder, og gjenspeiler et jordbrukende samfunn og deres praksis og forestillingsverden. Skipssymbolet står sentralt i jordbruksristningene, og finnes ofte sammen med solsymboler. Marstrander peker på at det er et mønster i at jordbruksristningene finnes i nærheten av gammel åkerjord. Han oppfatter ristningene som «ledd i en fruktbarhetskultus som med magiske midler prøver å sikre ikke bare jordens fruktbarhet, men også trivsel og formerelse hos dyr og mennesker.», og Sognnes er enig i dette.
Møllenhus mener at føttene og hendene kan tolkes som deler av en form for fruktbarhetsseremonier. Også Marstrander oppfatter føttene som deler av en ikke nærmere beskrevet fruktbarhetskultus. Sognnes skriver at det er flere måter å tolke fotspor-figurene på. De kan oppfattes som uttrykk for guders nærvær, eller som uttrykk for at en ny jordeier satte foten ned og tok landet i besittelse. Men disse tolkningene kan ikke brukes på steder hvor det er mange fotsåler sammen. Sognnes mener at hendene er et uttrykk for nærvær eller tilstedeværelse, mens Marstrander oppfattet den åpne hånda som et avvergende tegn mot onde makter.
Flere forskere har drøftet om det har hatt noen spesiell symbolsk betydning at steinene har ligget akkurat i vannkanten. Her har den skiftende vannstanden gjennom året, som er forårsaket av snøsmeltning i fjellene rundt, vekslet mellom å skjule steinene, vaske over dem og å legge dem synlige på tørr strand. Sognnes mener at vekslingen i vannstanden kan ha vært et grunnlag for årsrytme-baserte ritualer innenfor en fruktbarhetskultus. Han foreslår også at de solvendte liene på Selbustranda kan ha vært et møtested for bygda.
Skålgroper forekommer på mange helleristningsfelt, men de er ikke sikkert tolket eller forklart.
Området i dag
Tre steiner er flyttet til Vitenskapsmuseet i Trondheim, og to er flyttet innenfor bygda; først til Selbu bygdemuseum i 1964, senere til husflidssenteret på Løvåstunet i Selbustrand i 1996 og i 2012 tilbake til bygdemuseet. De steinene som ligger i vannkanten blir regelmessig vasket over av vannet, slik at lav og moser ikke får feste. Steinene som er flyttet opp til skogskanten har imidlertid blitt dekket av tykke lavskorper i løpet av den tiden som har gått siden de ble oppdaget og flyttet.
Innen kulturminneforvaltningen er de mange funnene på Selbustrand fordelt på flere registerpunkt:
Operatørpanel
Et operatørpanel (engelsk: human-machine interface, HMI) er et grensesnitt for menneske–maskin-interaksjon. Med dette kan det menes et fysisk grensesnitt i form av for eksempel en dataskjerm, et tastatur eller en styrespak.
Begrepet brukes dog oftest i betydningen av et grafisk brukergrensesnitt, altså et dataprogram for å styre en delvis automatisert industriell prosess. Begrepet blir blant annet brukt innenfor de beslektede fagområdene teknisk kybernetikk, automatisering og programmerbar logisk styring.
Quezon
Quezon kan vise til en rekke steder på Filippinene, alle oppkalt etter president Manuel L. Quezón:
1. divisjon håndball for kvinner 2012/13
1. divisjon håndball for kvinner 2012/13 er det neste øverste nivået i norsk kvinnehåndball sesongen 2012-13.
Jansons fristelse
Jansons fristelse var et norsk portrett-tv-program ledet av Mette Janson som gikk på NRK i 1995 og 1996.
Gjester i de ulike programmene
Sesong 2
Steven Vitória
Steven de Sousa Vitória (født 11. januar 1987) er en portugisisk-canadisk fotballspiller som spiller for den portugisiske klubben.
The Firm (band)
The Firm var en britisk supergruppe som var aktiv i årene 1984-86. Den besto av Paul Rodgers, Jimmy Page, Chris Slade og Tony Franklin.
Giacomo Carissimi
Giacomo Carissimi (1605–1674) var en innflytelsesrik italiensk komponist fra romerskolens tidligbarokke periode.
Pablo Lechuga
Pablo Lechuga Rodríguez (født 16. august 1990 i Jaén) er en spansk landeveissyklist. Han syklet for det profesjonelle kontinentallaget Andalucía fra 2010 til 2012. Han har vært profesjonell syklist siden 2010.
Giacomo Carissimi
Liv
Bortsett fra at faren var bøkker er lite er kjent om Carissimis tidlige liv. I 1624 ble han kapellmester i Assisi, og i 1628 ved Collegium Germanicums Sant'Apollinare-basilika. Han ble presteviet i 1637.
Til tross for flere smigrende jobbtilbud, deriblant om å bli Claudio Monteverdis etterfølger i den prestisjefylte posten som kapellmester ved Markuskirken i Venezia, ble Carissimi værende i sin relativt beskjedne stilling livet ut. Det ser ikke ut til at han reiste utenfor Italia.
I 1686 beskrev etterfølgeren ham som «svært nøysom privat, svært imøtekommende mot sine venner og bekjentskaper, høyreist, mager og med en tendens til melankoli.»
Virke
I Carissimis tid som komponist ble kirkemusikkens gjennomslagskraft svekket til fordel for den verdslige musikken. Da han startet karrieren var musikklivet dominert av kirkemusikken til tidlige generasjoner innen romerskolen, eksempelvis Palestrina, men da karrieren gikk mot slutten var operatiske former og verdslig instrumentalmusikk allestedsnærværende. Carissimi deltok selv aktivt i denne musikkhistoriske nyorienteringen ved å introdusere gjennomgripende nyvinninger i nesten samtlige av tidens musikkformer.
På det verdslige området utformet Carissimi kantaten, arien og duetten på en så kyndig måte at hele den videre utviklingen av disse formene bygde på hans ideer. Spesielt gjelder dette resitativet, som fikk stor betydning for utviklingen av den dramatiske musikken. En annen av komponistens hovedfortjenester er at han preget kirkemusikken med den nye stilen. Han satte musikk til en rekke bibelhistorier i kantateform, og gjennom et uttrykksfullt tonespråk med bildeskapende virkning som gjorde det mulig å utelate scenisk handling, blant annet oppnådd ved å kombinere akkompagnert solosang med ekspressive korpartier, skapte han grunnlaget for det senere bibelske oratoriet.
Carissimi var en betydelig lærer, med en innflytelse som strakte seg langt opp i Frankrike og Tyskland. Det er dokumentert at Philipp Jakob Baudrexel, Antonio Cesti og Marc-Antoine Charpentier studerte hos Carissimi. Formodentlig gjorde Alessandro Scarlatti det også.